### Č. sp.: ŽP 2015/01437-5-MK Bardejov

## k spisu č.. ŽP 2014/04941 05.02.2015

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, podľa § 82 ods. 9 písm. c) zákona č. 543/2002 Z.z. o ochrane prírody a krajiny v znení neskorších predpisov

## **konanie o výrube dreviny z a s t a v u j e.**

**O d ô v o d n e n i e**

Spoločnosť **FONDO, s.r.o., so sídlom na ul. Gorlická 12, Bardejov,** písomným podaním požiadala dňa 14.10.2014 Mesto Bardejov o vydanie súhlasu na výrubu 21 ks drevín, rastúcich na pozemku parcely CKN 4145/15, 4226/11, 4226/21 a 4226/22 v katastrálnom území Bardejov.

Vzhľadom na skutočnosť, že žiadosť o vydanie súhlasu na výrub dreviny neobsahovala predpísané náležitosti (podľa § 47 ods. 3 zákona č. 543/2002 Z.z. o ochranne prírody a krajiny v znení neskorších predpisov a§ 17 ods. 10 Vyhlášky MŽP SR č. 24/2003 Z.z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov), Mesto Bardejov rozhodnutím č. ŽP 2014/04941-2-MK zo dňa 02.10.2014 vyzvalo žiadateľa, aby odstránil zistené nedostatky a žiadosť doplnil:

- o dôvod žiadosti – špecifikáciu plánovanej výstavby, odsúhlasenú projektovú dokumentáciu, resp. rozhodnutie o umiestnení stavby,

v lehote do 90 dní odo dňa doručenia predmetného rozhodnutia. Zároveň Mesto Bardejov prerušilo konanie na výrub drevín, upovedomilo žiadateľa, že pokiaľ je konanie prerušené, lehoty podľa správneho poriadku neplynú a upovedomilo žiadateľa, že ak v určenej lehote nedostatky podania nebudú odstránené, konanie bude zastavené.

Požadované náležitosti neboli doplnené v určenej lehote, preto Mesto Bardejov rozhodlo tak, ako je uvedené vo výrokovej časti rozhodnutia.

**Poučenie:**

Proti tomuto rozhodnutiu možno podať odvolanie podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Doručuje sa:

**- Fondo, s.r.o. Gorlická 12, 085 01 Bardejov**

**- Mestský výbor Slovenského zväzu ochrancov prírody a krajiny, Godrova 3/b, 811 06 Bratislava**

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk